Държавен вестник, бр. 63, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  63
(2) За изготвяне на оценката могат да се 
ползват данни от действащия горскостопански 
план или програма, както и информация за 
действителното състояние на имота.
(3) Площта на оценявания имот се определя 
с точност до 1 кв. м въз основа на скицата 
по чл. 35, ал. 1, т. 1.
(4) При изготвяне на оценката могат да се 
използват и програмни продукти за оценка 
на поземлени имоти в горски територии, 
утвърдени от ИАГ.
Раздел ІІ
Докладване на оценките
Чл. 37. Оценката на поземлен имот в 
горска територия представлява становище 
на оценителя относно стойността на обекта 
в определен момент от време и в условията 
на конкретен пазар, изготвено под формата 
на доклад в писмена форма, подписан и 
подпечатан.
Чл. 38. (1) Независимият оценител на по-
землени имоти в горски територии изработва 
доклад за оценка, който съдържа:
1. обяснителна записка; 
2. калкулация; 
3. заключение за резултата от оценка.
(2) Всички документи по ал. 1 съдържат 
следните данни: номер на имота по картата 
на възстановената собственост или иденти-
фикатор на имота по кадастрална карта и 
землище по ЕКАТТЕ, ДГС, ДЛС или УОГС, 
горскостопански отдел и подотдел. 
(3) Обяснителната записка включва:
1. повода за изготвяне на оценката по чл. 1;
2. данни за възложителя на оценката (трите 
имена, адрес, БУЛСТАТ/ЕИК, упълномощен 
представител); 
3. описание на обекта на оценка (место-
положение, собственика на имота); 
4. източници на използваните данни (карта 
на възстановената собственост, кадастрална 
карта и горскостопански карти, горско-
стопански планове и програми, собствени 
измервания); 
5. нормативни актове и справочни доку-
менти; 
6. използвани методи за кубиране и сор-
тиментиране; 
7. дата на изготвяне на оценката. 
(4) Към калкулацията се прилагат так-
сационните описания на подотделите, в 
които попада имотът, карнети и сборни ли-
стове, съставени при определяне на запаса 
и сортиментната структура, както и всички 
данни, които не са взети от приложенията 
към наредбата. 
(5) В заключението на оценителския до-
клад задължително се посочват пазарната и 
базисната цена на имота, както и цената по 
чл. 1, за която се извършва оценката. При 
невъзможност за определяне на пазарна цена 
това също се посочва в заключението.
(6) Когато оценката се извършва по чл. 1, 
т. 3 и 4, в заключението на оценителския 
доклад се посочва сегашната стойност на 
дървесината на корен за оценяваното на-
саждение.
(7) Към доклада за оценка се представят 
договор за извършване на оценката, протокол 
за приемане на оценката от възложителя, 
копия от документите по чл. 35 и копие от 
удостоверение за правоспособност.
Чл. 39. (1) При изготвянето на норматив-
ната оценка по реда на глава трета допусти-
мата грешка е до ±10 на сто.
(2) При определяне обема на дървесината в 
оценявания имот сумарната грешка не може 
да бъде по-голяма от ±10 на сто. 
(3) При изготвяне оценката на насажде-
нието по реда на глава трета допустимата 
грешка е до ±10 на сто.
(4) При определяне базисната цена на 
земята по чл. 7 не се допуска грешка.
(5) При спор оценката се проверява чрез 
повторна контролна оценка. Грешките по 
ал. 1 – 3 се определят по отношение на кон-
тролната оценка по следния начин:
грешка, процент = оценка – контролна оценка . 100.
                              контролна оценка
(6) Когато грешките по ал. 1 – 3 са до 
±10 на сто, контролната оценка потвърждава 
проверяваната.
(7) Оспорване на оценката се извършва съ-
гласно чл. 42 – 44 от Закона за независимите 
оценители, като в комисията по чл. 43 ЗНО 
участва и независим оценител на поземлени 
имоти в горски територии.
Чл. 40. Изпълнителната агенция по горите 
със своите структури извършва контрол и 
може да оспорва изготвени оценки на по-
землени имоти в горски територии по реда 
на чл. 42 – 44 ЗНО.
ДОПЪЛНИТЕЛНА РАЗПОРЕДБА
§ 1. По смисъла на наредбата: 
1. „Базисна цена“ на поземлен имот в 
горска територия е нормативно установената 
по аналитичния метод (метод на доходна-
та стойност с пазарен множител) парична 
стойност на имота при използването му по 
предназначение към точно определена дата.
2. „Бонитет“ е показател за производи-
телността на насажденията. Най-високопро-
изводителни са насажденията от I бонитет, 
а най-нископроизводителни – от V бонитет. 
3. „Горска територия“ са площите по 
чл. 2, ал. 2 ЗГ.
4. „Запас“ е обемът на дървесината на 
надземната част на дърветата. 
5. „Извоз“ е извозването на дървесината 
от мястото на сечта до временен склад или 
до горски автомобилен път.
6. „Издънкови насаждения“ са насаж-
дения, които са получени чрез естествено 
вегатативно възобновявяне.